section_heading: Životopis
paragraph_text: Po povratku iz vojske naukovao je kao trgovac u trgovinama Sloge Đurđevac, a jedno od prvih dužih zaposlenja mu je bio posao terenskog komercijalista za ljubljansku tvrtku Elektrotehna TOZD koja se bavila prodajom elektromaterijala na veliko. Kasnije je radio kao poslovođa raznih trgovina. Tijekom 80-tih godina bio je dugogodišnji tajnik Mjesne zajednice Šemovci i član mirovnog vijeća.